FADIHLA YA KUDUMU KATIKA TAUHIDI 


Utangulizi 

Shukrani za dhati ni kwa Mola Mkarimu. Rehma na amani zimfikie Mtume 
Muhammad. Tutazungumzia katika khutba hii mambo yafuatayo:- kubainisha 
umuhimu wa Tawhidi na fadhila zake, kubainisha kwamba Tawhidi ni sababu ya 
kuokoka mwanadamu siku ya kiama na pia kubainisha kwamba Tawhidi ni sababu ya 
kuondoshewa balaa na fitna vile vile nibainishe umuhimu mkubwa wa kujifundisha 
Tawhidi na shirki kwa aina zake. 

Ama baada ya haya, Tawhidi ni msingi mkubwa ambao Mwenyezi Mungu 
amewaumba majini na watu kwa ajili yake. Kwani Mwenyezi Mungu hakuwaumba 
majini na watu isipokuwa kwa kumuabudu yeye. 

( (Jj.ljarjl yi <■“Loj) £56 iLijl jlllj 

Amesema Mola (Subhaanahu wa Taala) : {{Sikuwaumba majini na watu isipokuwa 
waniabudu}} [Addhariyati : 56]. 

Ndugu katika imani na wausia kumcha Mwenyezi Mungu kwa siri na kwa dhahiri na 
jueni ya kwamba moyo wa Muislamu hauwi mzuri isipokuwa kwa Tawhidi. Kwani 
Tawhidi ni jambo kubwa. Allah (Subhaanahu wa Taala) Amelibainisha katika kitabu 
chake na pia Mtume, rehma na amani zimfikie ameliweka wazi katika hadithi zake 
tukufu.Tawhidi ni jambo ambalo hawezi kuokoka mtu yoyote duniani na kesho 
Akhera ila alikamilishe jambo hilo la kumpwekesha Mwenyezi Mungu na 
kutomshirikisha na chochote. Amesema Mtume (Swala Llahu ‘alayhi wasallam): 


[Atakaye kufa na akijua ya kwamba hapana Mola apasaye kuabudiwa kwa haki 
isipokuwa Mwenyezi Mungu ataingia peponi] 

mwenyezi-mungu 



